Kamu bisa jelasin ke aku soal Moon Geun-young dalam bahasa bali?

Moon Geun-young embas ring Gwangju, Jeollanam-do, 6 Méi 1987, yusan dané 34 tiban. Tegehnyane 165 cm. Dané model miwah aktris utawi pragina saking Koréa Selatan sané kasambat pinaka "Nation's Little Sister" utawi "Adik Perempuan Negara". Dané ngawitin dados pragina duk warsa 1999 ring drama KBS sané mamurda Potato. Selanturnyane dané kauningin saantukan peran dané dados Eun-soo ring drama kasub sané mamurda Autumn in My Heart (2000). Dané taler dados pragina ring makudang-kudang pilem minakadi Lover's Concerto (2002), A Tale of Two Sisters (2003), Innocent Steps (2005), Love Me Not (2006), Glass Garden (2017), miwah sané pinih kasub inggih punika pilem sané mamurda My Little Bride (2004). Lianan ring punika wénten malih drama sané kapraginain antuk dané, inggih punika The Painter of Wind (2008), Cinderella's Stepsister (2010), Marry Me, Mary! (2010), Cheongdamdong Alice (2012), Jung-Yi, Goddess of Fire (2013), The Village: Achiara's Secret (2015) miwah Catch The Ghost (2019). Saantukan peran dané ring drama miwah pilem punika, dané prasida ngamolihang makudang-kudang penghargaan.